cyanic-selkie/wikianc huggingface dataset:
Konodontalar
Konodontalar — mikroskopik (bəzən mm hissələrindən 3 mm-dək), fossil halında dişşəkilli əmələgəlmələrlə təmsil olunmuş orqanizmlər. Skelet kəhrəba rəngli kalsium-fosfatdan ibarətdir. Konodontalar iki qrupa ayrılır: sadə konodontalar və mürəkkəb konodontalar. Sadə konodontalar müxtəlif şəkildə bükülmüş konus formasında olur. Mürəkkəb konodontalar arasında üç növ müxtəlifliyi ayrılır: vərəqşəkilli, çubuqşəkilli və platformaşəkilli. Vərəqşəkilli konodontalar ensiz lövhədən ibarət olub üzərində bir iri konus və onun ardınca düzülən xırda və müxtəlif diş-diş çıxıntılar yerləşir. Çubuqşəkilli konodontalar iri aralıq dişə nisbətən simmetrik yerləşmiş konusvari dişcikləri olan əyilmiş ensiz lövhə formasındadır. Platformaşəkilli konodontalar üzərində çoxsaylı dişcik, qabırğa və təpəciklər olan geniş yastı bünövrəsi olur. Konodontalar sistematik vəziyyəti və funksional təyinatı tam aydın deyil. Qeyri-müəyyən tipə (Incertae phylum) aid edilir. Konodontalar həyat tərzinə görə nekton və ya hərəkətli bentos orqanizmlərə aiddir. Biostratiqrafiyada zonal formalar kimi istifadə edilir. Orta kembri — trias.
Qlikoliz
Qlükozanın piruvata çevrilməsilə eyni zamanda ATP-nin əmələ gəlməsinə gətirib çıxaran reaksiyalar ardıcıllığıdır.
Aerob orqanizmlərdə qlikoliz trikarbon turşuları tsikli və elektronların ötürülməsi zəncirindən əvvəl baş verir. Aerob şəraitdə piruvat mitoxondrilərə daxil olur və orada CO2 və H2O-ya qədər oksidləşir.
Oksigenin çatışmazlığından piruvat laktata çevrilir.
Maya kimi bəzi anaerob orqanizmlərdə piruvat laktaka yox, etanola çevrilir. Qlükozadan etanolun və laktakın əmələ gəlməsi qıcqırmaya misaldır.
Qlikoliz yolu ilə gedən reaksiyalar hüceyrənin sitozolunda baş verir.
Birinci mərhələ hazırlıq və ya toplamadır. Bu mərhələdə müxtəlif heksozalar qlikolizə cəlb olunurlar. Qlikoliz reaksiyalarında başlıca olaraq qlükozanın oksiləşməsinə baxmayaraq, onunla yanaşı bu prosesə digər müxtəlif heksozalar qoşula bilər. Məs.: fruktoza, mannoza. Bu zaman heksozanın inert molekulları aktivləşirlər, ATP-nin hesabına fosforilləşirlər, yəni ATP-nin hesabına ortofosfat qalığının qlükozaya daşınması baş verir.
Ermənistanda ensiz dəmiryolu
Ermənistanda ensiz dəmiryolu — ensiz dəmiryolları standart geniş dəmir yollarından fərqli olaraq, şəhərətrafı və ya şəhərlərarası nəqliyyatda sərnişin daşımaq üçün nəzərdə tutulmayıb. Ermənistandakı ilk ensiz dəmir yolu 1906-cı ildə İrəvanda açılır. Bu dəmir yolu şəhər konkasında istifadə edilir. Birinci Dünya müharibəsi zamanı Rusiya imperatorluğunun əsgərlərini, silahlarını, döyüş sursatını və ehtiyaclarını Rusiya-Türkiyə cəbhəsinə daşımaq üçün təcili hərbi dəmir yolları inşa edilir. Daha sonra bu dəmir yolları Türkiyə ərazisinə bitir. Bəziləri geniş relslərlə dəyişdirilir, digərləri isə sökülür.
Ermənistandakı müasir ensiz dəmir yolları iki növə bölünə bilər:
İrəvan konkası
1906-cı ildə İrəvan şəhərində 914 mm ölçülü şəhər konkası açılmışdır.
Konka 1918-ci ildə dağıdılır. 1933-cü ildə şəhərdə ilk geniş relsli tramvay xətti açılır.
İrəvan uşaq dəmiryolu
İrəvan uşaq dəmiryolu Ermənistan Respublikasında fəaliyyət göstərən 750 mm genişli relsləri olan yeganə ensiz dəmir yoludur. "Uşaq dəmir yolu" adına uyğun olaraq fəaliyyət göstərmir.
Bununla belə, bu kiçik və gözəl "ensiz" dəmir yolu yay aylarında fəaliyyətini davam etdirir. SSRİ-dən miras qalmış nəqliyyat vasitələrinin müstəqil Ermənistanda qorunub saxlanmasının nadir və xoş görümlü bir nümunəsidir (Xatırladaq ki, İrəvandakı tramvay 2003-cü ildə sökülmüşdür).
İrəvan uşaq dəmiryolu 1937-ci ildə Sovet İttifaqında fəaliyyətə başlayan ilk uşaq dəmiryollarıəndan biri olur. İrəvanda uşaq dəmir yolunun sürətli bir şəkildə qurulması İrəvanın əbədi rəqibi olan, iki il əvvəl uşaq dəmir yolunun meydana çıxdığı Gürcüstanın paytaxtı Tiflisə bir növ cavab idi.
Uşaq dəmir yolunun yeri şəhərin mərkəzindən qərbdə, Razdan (Zəngi) çayının sol sahilində seçildi. Marşrutun bəzi hissələrini qayalıq torpaqda açmaq lazım gəlirdi.
Yolun uzunluğu təxminən iki kilometr idi. İki terminal stansiyası və bir ara dayanma nöqtəsi tikilir.
Dartma hərəkətli heyəti, açıldığı gündən bəri yolda işləyən TU2–116 dizel lokomotivi və 159–434 buxar lokomotivi ilə təmsil olunur. Lokomotiv yarı istifadəsiz vəziyyətdədir. Onun son işə salınmasının nə vaxt baş verdiyi bəlli deyil. Qışda əsas stansiyada işçi yoxdur. Bütün hərəkət heyəti açıq havadadır.
İrəvan uşaq dəmiryolunun maraqlı bir konstruksiyası vardır. Bəzən SSRİ-nin uşaq dəmir yollarında yeganə tuneli olan uşaq dəmiryolu olaraq bilinir. (buna baxmayaraq, Zaporojye şəhərində uşaq dəmir yolunda oxşar bir quruluş var). Əslində bu yerdə tunel olmamışdır. O düz yerdə tikilib.
Gümrü uşaq dəmiryolu
Ensiz dəmir yolu xəttinin açılış tarixi 1950-ci illərin ilk yarısıdır. Ensiz dəmir yolu şəhərin qərb hissəsində, qatar stansiyasından təxminən 3 kilometr məsafədə yerləşirdi. Ensiz dəmir yolu xəttinin uzunluğu təxminən 2 kilometr idi. Bir FT-4–028 lokomotivi və bir dizel TU2 teplovozu vardı.
7 dekabr 1988-ci ildə Ermənistanın şimal bölgələrində Spitak zəlzələsi baş verir. Leninakan şəhəri darmadağın olur. Burada bir neçə min insan həlak olur. Uşaq dəmir yolunda yalnız lokomotiv deposunun binası dağılır. Ancaq bir müddət sonra dəmir yolunun sökülməsinə qərar verilir.
V. Nazimkinin sözlərinə görə, 2005-ci ilin mart ayından etibarən uşaq dəmir yolunun keçmiş əsas stansiyasındakı binası yaxşı vəziyyətdədir, lakin təyinatı üzrə istifadə olunmur (fəaliyyəti dəmir yolu nəqliyyatı ilə heç bir şəkildə əlaqəsi olmayan müxtəlif təşkilatlar tərəfindən ələ keçirilib). Stansiyanın yaxınlığında dörd məhv edilmiş və yandırılmış PAFAWAG sərnişin vaqonu vardır.
Fatma Şəbsəfa Sultan
Fatma Şəbsəfa Sultan (d. 1766 - ö. 1805) — 27. Osmanlı sultanı I Əbdülhəmid in xanımlarından.
Həyatı
Ancaq yeganə oğlu Mehmed Nüsrəti və ilk qızı Aləmşah Sultanı hələ Sultan Əbdülhəmid in səltənəti davam edərkən uşaq yaşlarında itirdi. Sonuncu övladı Hibətullah Sultan ın doğumundan 20 gün sonra isə əri Sultan Əbdülhəmid keçirdiyi ani iflic in ardından vəfat etdi. Saray ənənələrinə uyğun olaraq, mərhum sultanın bütün hərəm i kimi Şəbsəfa Sultan da 2 qızıyla birlikdə Köhnə saray a göndərildi. Bundan sonrakı həyatı ilə bağlı məlumat olduqca azdır. Köhnə saray da ikən 1791-ci ildə böyük qızı Əminə Sultanı da itirən Şəbsəfa Sultan ömrünü geridə qalan yeganə övladı Hibətullah Sultan ın yetişdirilməsinə sərf etdi.
Saray xəzinəsindən aldığı dul təqaüdüylə yanaşı, Saloniki yaxınlığında geniş torpaq mülkləri də olan Şəbsəfa Sultan 1798-ci ildə Aydın dakı Cahanzadə Hüseyn bəyin təsərrüfatını satın aldı və beləcə, şəxsi gəlirlərini artırdı. Yeganə qızı Hibətullah Sultan ı hələ 15 yaşında ikən 3 fevral 1804-cü ildə Xədicə Sultanın əri Seyid Əhməd Paşa nın ilk evliliyindən olan oğlu Ələddin Paşayla evləndirdi.
Şəbsəfa Sultan hələ əri Sultan Əbdülhəmid səltənəti davam edərkən 1787-ci ildə öz adını daşıyan və vəfat edən oğlu Mehmed Nüsrətin şərəfinə bir külliyə inşa etdirdi. Məscid, sübyan məktəbi (yetimlər məktəbi), 2 çeşmə və dükanlardan ibarət olan külliyənin 1805 tarixli bir sənədində, sübyan məktəbində qız uşaqlarına da təhsil verdiyi qeyd olunmuş, bu isə Osmanlı da qadınların təhsil alma hüququ baxımından mühüm bir addım olaraq qəbul edilmişdir.
Qızını evləndirdikdən bir il sonra - 1805-ci ildə Şəbsəfa Sultan vəfat etdi və cənazəsi öz adına inşa etdirdiyi məscidin həyətinə dəfn olundu. Ölümünün ardından bütün mal-mülkü və şəxsi xəzinəsi qızı Hibətullah Sultan a qaldı.
Laparotomiya
Laparotomiya — qarın boşluğuna daxil olmaq üçün qarın divarından cərrahi kəsiklər edilməsini əhatə edən cərrahi əməliyyat. O, seliotomiya kimi də tanınır.
Mənşəyi və tarixi
İlk uğurlu laparotomiya 1809-cu ildə Kentukki ştatının Danville şəhərində Efraim Makdouell tərəfindən anesteziyasız həyata keçirilmişdir. 13 iyul 1881-ci ildə Corc E. Qudfello, Arizona ərazisində 32 kolt revolveri ilə güllələnən bir mədənçini müalicə etmişdir. Qudfello, güllə yarasını çıxartmaq üçün ilk laparotomiyanı həyata keçirərkən, vurulan adamı 9 gün sonra əməliyyat edə bildi.
Terminologiyası
Termin yunan sözü λᾰπάρᾱ (lapara) "qabırğa və bud arasında bədənin yumşaq hissəsi, yan" və tom şəkilçisindən və yunanca τομή (tom) "(cərrahi) kəsik" sözündən əmələ gəlir.
Diaqnostik laparotomiyada (çox vaxt eksplorativ laparotomiya və qısaldılmış eks-lap kimi tanınır) xəstəliyin təbiəti məlum deyil və laparotomiya səbəbi müəyyən etməyin ən yaxşı üsulu hesab olunur.
Terapevtik laparotomiyada səbəb (məsələn, yoğun bağırsaq xərçəngi) müəyyən edilir və onun müalicəsi üçün cərrahi müdaxilə tələb olunur.
Adətən yalnız diaqnostik laparotomiya müstəqil cərrahi əməliyyat hesab olunur. Xüsusi bir əməliyyat artıq planlaşdırıldıqda, laparotomiya prosedurun yalnız birinci mərhələsi hesab olunur.
Orta xətt
Laparotomiya üçün ən çox görülən kəsik qarın ortasında ağ xəttən sonra olan şaquli kəsikdir.
Diaqnostik laparotomiyada orta xətt kəsikləri xüsusilə üstünlük təşkil edir, çünki onlar qarın boşluğunun əksər hissəsinə geniş giriş imkanı verir.
Digərləri
Digər ümumi laparotomiya kəsiklərinə aşağıdakılar daxildir:
Əlaqədar prosedurlar
Əlaqədar prosedur laparoskopiyadır — kameralar və digər alətlər qarın boşluğundakı kiçik dəliklərdən qarın boşluğuna daxil edilir. Məsələn, appendektomiya laparotomiya və ya laparoskopik yolla edilə bilər.
Laparotomiya zamanı qarın boşluğunun sağalmasının qısamüddətli və ya uzunmüddətli üstünlükləri barədə heç bir sübut yoxdur.
Çamunda
Çamunda — Hinduizmdə ilahi ana olan Durqanın nəhəng forması. Çamunda, Bana Qanqa sahilindəki Çamunda Devi məbədinin baş tanrısıdır. O, ziyarətgahları Şivalik dağ silsiləsi boyunca səpələnmiş doqquz ilahədən biridir. İlahələrin hər birinin fərdiliyi olsa da, hamısı birlikdə eyni ilahə Durqanın təzahürləri hesab olunur. Çamunda haqqında kollektiv mif Durqanın bir neçə formasını təsvir edən Sanskrit mətni olan Devi Mahatmyadan qaynaqlanır. Mətn şaktizmin ən erkən və ən mühüm ədəbi mənbəyi hesab olunur. Çamunda təsvirləri müxtəlifdir. O, adətən tünd rəngli arıq bədəni və qorxunc gülən üzü ilə təsvir olunur. Onun batıq sinəsindən kəllə çələngləri asılır. Onun yeganə geyimi pələng dərisidir. Onun təsvirində dörddən on əl var. Çamunda tez-tez üç kəllə oturacağında lotus mövqeyində və ayaq altlığı kimi insan cəsədi ilə təsvir olunur. Eyni zamanda, matrikalar və yoginilər arasında o, müstəqil ilahə hesab olunur. Çamunda simvolik olaraq insanın aldanmalarının, mənəvi cəhalətinin və mənfi meyllərinin məhv edilməsini təcəssüm etdirir.
Frensis Klivlend
Frensis Klivlend — ABŞ siyasətçisi, 23-cü Prezidenti Qrover Klivlendin (1886–1908) həyat yoldaşı. Ən cavan ABŞ ledisidir. 2 dəfə olaraq ABŞ ledisi seçilmişdir. Qrover Klivlendin vəfatından sonra Tomas Preston (1913–1947) ilə ailə həyatı qurmuşdur. Ondan uşağı yoxdur. 1939–1945-ci illərdə müharibə vaxtında kasıblar üçün geyim toxuyurdu. Vəfat edən zaman 1-ci həyat yoldaşının yanında dəfn edilmişdir.
Oyuqludağ (Ordubad)
Oyuqludağ — Naxçıvan Muxtar Respublikasının Ordubad rayonu ərazisində dağ. Düylünçayı ilə Gilançayın suayrıcında, Düylün kəndindən 3 km şimal-qərbdədir. Hündürlüyü 1182 m-dir. Konusvarı formadadır. Ordubad rayonu ərazisində dağ (hünd. 1182,7 m). Zəngəzur silsiləsinin suayırıcısındakı Səfərdərə yüksəkliyindən (3826,4 m) cənub-qərbə ayrılan Xoşkeşin qolunun qurtaracağında zirvə. Baş Dizə kəndindən 3,2 km cənub-şərqdədir. Alt Eosenin İpr mərtəbəsinin orta hissəsinə aid Gilançay lay dəstəsinin terrigen-çökmə süxurlarından təşkil olunmuş, sıldırım yamaclı konusvari yüksəklikdir. Tektonik cəhətdən Ordubad qarılma zonasının Paradaş seqmentində, eyniadlı əyilmənin cənub-qərb cinahına aid Gilançay antiklinalının tağ hissəsində yerfləşir.
Xudat rayonu
Xudat rayonu — Azərbaycan Sovet Sosialist Respublikasında 1943-1959-cu illərdə mövcud olmuş inzibati vahid. İnzibati mərkəzi Xudat olmuşdur.
Tarixi
Xudat rayonu 8 oktyabr 1943-cü ildə yaradılmışdır. Xudat rayonu 3 aprel 1952-ci ildən 23 aprel 1953-ə qədər Bakı vilayətinə daxil edilmişdir.
Xudat rayonu 4 dekabr 1959-cu il tarixində ləğv edilmiş, Şirvan kənd sovetliyi istisna olmaqla ərazisi (Xudat şəhər, Müqtədir qəsəbə soveti, Dədəli, Qusarçay, Ləcət, Nabran, Susayqışlaq və Yalama kənd sovetləri) Xaçmaz rayonuna birləşdirilmişdir. Şirvanovka kənd sovetliyi isə Qusar rayonuna verilmişdir.
Mətbuat
Rayon ərazisində "Xudat kolxozçusu" qəzeti nəşr edilmişdir.
Səid Məhəmmədpur
Səid Məhəmmədpurkərkərağ (d. 3 mart 1993, Ərdəbil, İran) — İran idmançısı, ağırlıqqaldıran. 2011-ci ildə Dünya Gənclər Yarışlarında 3 qızıl medal almışdır. Əslən azərbaycanlıdır.
Sintel (cizgi filmi, 2010)
Sintel - 2010-cu ildə istehsal olunmuş qısametrajlı Niderland animasiyasıdır. Cizgi filmin ditribüteri Niderlandın Blender Foundation adlı təşkilatıdır.
Film haqqında
Bir gün filmin qəhrəmanı olan Skalesin qarşısına yaralı əjdaha balası çıxır,o bu əjdaha balasının götürüb bəsləyir və yarasını sağaldır.Beləliklə bu bədheybət balasına öyrəşən Skales onun adını "Sintel" qoyur.
Bir gün çarşıda oynayan Sintel və Skarles quşların səmada ötdüyünü görüb dama çıxırlar,bu zaman daha böyük bədheybət Sinteli caynağına alıb aparır.Əlacsız qalan Skarles onun dalınca getməyə məcbur olur,uzun müddət yol qət edən qarlı aşırımlar keçən Skarlas bir şamanın komasına gəlir və ona başına gələn hadisə barədə məlumat verir.Şaman onun Sinteli tapacağına yol göstərəcəyinə söz verir və ona böyük qılınc verərək yolu tərif edir.Nəhayət təhrif edilən əjdaha mağarasına gələn Skarles əjdahanın qidalandığını görür və ondan bir az aralıda yuvada balaca əjdahanın yatdığını görür və onun Sintel olacağını təxmin edib ona yaxınlaşır,lakin balaca bədheybət çığıraraq qaçır və bunu görən böyük əjdaha Skarlesə hücum edir.Əlindəki qılıncla əjdahanı ölümcül yaralayan qəhrəman qız kənara çəkilir yerə yıxılan əjdaha ona Sintelin gözləri ilə baxır bu baxışlar Skarlesə tanış gəlir və əjdahanın qanadına baxanda onun qanadında yara olduğunu görür və bu yara Sinteli tapandada onun qanadında var idi,bu yaranı Skarles özü sağaltmışdı.Artıq hər şey gec idi Skarlesin öldürdüyü körpəlikdən öz balası kimi sevdiyi,hər qayğısını çəkdiyi Sintel idi.
Film
thumb|center|thumbtime= 2:00|500px|Sintel
NGC 3276
NGC 3276, Yeni Baş Kataloqda qeydə alınmış qalaktikadır. Göy üzündə Nasos bürcü istiqamətində yerləşir. S0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Baba Salayev
Baba Hacı Baba oğlu Salayev — Azərbaycan Respublikası Fövqəladə Hallar Nazirliyi Akademiyasının rəisi, general mayor.
Həyatı
1976–1986-cı illər Bakı şəhəri 6 saylı orta məktəbdə təhsil alıb.
1987 – 1992-ci illərdə Azərbaycan Dövlət Bədən Tərbiyəsi İnstitutunda təhsil alıb.
2002–2006-cı illərdə Azərbaycan Respublikası Daxili İşlər Nazirliyinin Polis Akademiyasında təhsil alıb.
1986-cı ildə İdman İstehsalat Birliyində fəhlə kimi əmək fəaliyyətinə başlayıb.
1988–1989-cu illərdə Ordu sıralarında müddətli həqiqi hərbi xidmətə olub.
1992–2011-ci illər ərzində Azərbaycan Respublikası Daxili İşlər orqanlarında xidmət edib.
1992–1994-cü illərdə Azərbaycan Respublikasının ərazi bütövlüyü uğrunda gedən döyüşlərdə iştirak edib. 1-ci Qarabağ Müharibəsi Veteranıdır.
2011–2013-cü illərdə Azərbaycan Respublikası Dövlət Gömrük Komitəsinin Hüquq Pozmalara Qarşı Mübarizə Baş İdarəsinin şöbə rəisi vəzifəsində xidmət edib.
2013–2015-ci illərdə Azərbaycan Respublikası Dövlət Gömrük Komitəsinin Hüquq Pozmalara Qarşı Mübarizə Baş İdarəsində idarə rəisinin müavini, Balakən Gömrük İdarəsinin rəisi vəzifəsində xidmət edib.
2015–2018-ci illərdə Azərbaycan Respublikası Dövlət Gömrük Komitəsinin Hüquq Pozmalara Qarşı Mübarizə Baş İdarəsinin rəisi vəzifəsində xidmət edib.
Azərbaycan Respublikası Prezidentinin 27 yanvar 2017-ci il tarixli Sərəncamı ilə gömrük xidməti general-mayoru xüsusi ali rütbəsi verilib.
Azərbaycan Respublikası Prezidentinin 20 noyabr 2018-ci il 721 nömrəli Sərəncamı ilə Azərbaycan Respublikası Fövqəladə Hallar Nazirliyi Akademiyasının rəisi vəzifəsinə təyin edilib.
Azərbaycan Respublikası Prezidentinin 14 dekabr 2018-ci il tarixli 799 nömrəli Sərəncamı ilə general-mayor ali hərbi rütbəsi verilib.
Azərbaycan, rus, ingilis dillərini bilir.
Elmi fəaliyyəti
"Fövqəladə Hallar Nazirliyinin Akademiyasının Elmi xəbərləri" elmi-texniki jurnalın Baş redaktorudur.
3 kitab, 13 elmi məqalə və konfrans materialların müəllifidir.
Stern's
2001-ci ildə "Stern's" ana şirkəti "Federated Department Stores" qərara gəldi ki, "Stern's" brendindən imtina eləsin. Mağazaların çoxu dərhal "Stern's"-in korporativ şirkəti "Macy's"-ə çevrildi, digərləri ləğv olunaraq "Bloomingdale's" adı altında təzədən açıldı.
Nepotizm
Nepotizm ( lat. nepos, yiy. hal. nepotis "nəvə, bacıoğlu, qardaşoğlu", həmçinin — qohumbazlıq, tayfabazlıq, favorotizmin bir növü, imtiyazların, vəzifələrin qohum və dostlara - onların peşəkar qabiliyyətlərindən asılı olmayaraq - verilməsi (məs. işə qəbul zamanı).
Tarixi mənada - Roma Papalarının hakimiyyətlərini gücləndirmək məqsədi ilə gəlirli vəzifələrin, yüksək kilsə rütbələrinin və torpaqlarının öz yaxın qohumlarına paylanması.
Tarixi
Orta əsrlərdə Roma Papaları öz hakimiyyətlərini və ən əsası öz nəsil və törəmələrinin firavan gələcəklırini təmin etmək üçün yaxın qohumlarına aktiv şəkildə kardinal rütbələrini (kardinal papaqları) və kilsə torpaqlarını verərlərmiş. İlk zamanlar bunlar bacı- və qardaşoğulları olduğundan "nepotizm" adı da burdan götürülmüşdür. Sonralar, əsasən də XV-XVI əsrlərdə kəbindənkənar uşaqlar da bu siyahıya əlavə olunmuşdur. Məs., VI Aleksandr öz oğlunu, Papa III Pavel isə öz nəvələrini kardinal etmişlər. Bu tendensiya daha çox İntibah dövründə geniş yayılmışdır. Bu dövrdə Roma Papaları italyan knyazlarına çevrilmiş və öz çoxsaylı varisləri üçün hersoq və knyazlıqlar almaga çalışırdılar. Beləliklə də Orsini, Konti, della Rovere, Mediçi, Borcia, Pikkolomini, Savelli kimi çoxlu sayda "papa" sülalələri əmələ gəlmişdir.
Müasir zamanda
BMT Korrupsiya ilə Mübarizə Konvensiyasında nepotizm korrupsiyanın bir növü sayılır. Bir çox ölkələrdə buna görə ağır cəza tətbiq olunur. Misal üçün 2004-cü ildə Norveç Qırmızı Xaç Komitəsinin rəhbəri xəstəxana təmirinin sifarişini qardaşlarının rəhbərlik etdiyi şirkətə verdiyi üçün beş il yarım müddətinə həbsə məhkum olunub.
Sidhart Malhotra
Sidharth Malhotra hind kino aktyorudur.
Bioqrafiyası
Malhotra Pəncablı ailədə anadan olmuşdur. O, 18 yaşından etibarən modellik etməyə başlamışdır. O, həmçinin My Name is Khan filmində rejissor assistenti kimi işləmişdir.
Pirçay
Pirçay — Naxçıvan Muxtar Respublikasının Şahbuz rayonu ərazisində çay. Naxçıvançayın sol qolu
Haqqında
Piçayın uzunluğu 10 km-dir. 2600 m hündürlükdəki bulaqlardan başlanır. Qar, yağış suları yeraltı sularla qidalanır.
Dünya Gənc Türk Yazarlar Birliyi
Dünya Gənc Türk Yazarlar Birliyi — uluslararası hüquqi şəxs olaraq fəaliyyət göstərən, onlarla kitab nəşr edən, saytlar quran, layihələr gerçəkləşdirən, konfrans, festival, görüşlər düzənləyən türk dünyasında yaşayan gənc türk yazarların birləşdiyi qurum.
Tarixi
Dünya Gənc Türk Yazarlar Birliyi 1998-ci ildə təsis olunub. 1999-cu il dövlət qeydiyyatından keçərək ictimai fəaliyyətlə məşğuldur. Təşkilatın təsisçisi Əkbər Mehdi oğlu Yolçuyevdir. Təşkilat Uluslararası hüquqi şəxs olaraq fəaliyyət göstərən, onlarla kitab nəşr edən, saytlar quran, layihələr ger¬çəkləşdirən, konfrans, festival, görüşlər düzənləyən Dünya Gənc Türk Yazarlar Birliyi, mövzu ilə bağlı yetərli təcrübəyə, bilgilərə, əlaqələrə malikdir.
Birlik indiyədək Azərbaycan Respublikasının Gənclər və İdman Nazirliyinin,Azərbaycan Respublikasının Mədəniyyət Nazirliyinin, Azərbaycan Respublikasının Gənclər Fondunun, Azərbaycan Respublikasının Prezidenti yanında QHT-lərə Dövlət Dəstəyi Şurasının və s. donor qurumların dəstəyi ilə bu sahədə onlarla layihə həyata keçirib.
Təşkilata 1998-2013-cü illər tanınmış şair-publisist Əkbər Qoşalı, 2013-2014-cü illər yazıçı-dramaturq Rəvan Tohidoğlu, 2014-2016-cı illərdə isə yazar Əfsanə Ələsgərli rəhbərlik edib.
2019-cu ildə Cavanşir İntiqam Yaşar oğlu Dünya Gənc Türk Yazarlar Birliyinin İdarə Heyətinin sədri seçilmişdir.
Fəaliyyəti
DGTYB həmçinin ayrı-ayrı türk ölkə və topluluğunda düzənlənən onlarla konfrans, simpozium və festivalda Azərbaycanı təmsil edib. Birliyin türk ölkə və topluluqlarında təmsilçiləri fəaliyyət göstərir. Təşkilat olaraq "Dünya Gənc Türk Yazarlar Birliyi" Türk dünyasında gənc yazarların 2007-ci il 2 fevral günü "Gənclər mükafatı"na layiq görülüb. Dünya Gənc Türk Yazarlar Birliyinin seçkili orqanlarında təmsil olunan üzvlərinin hamısı Azərbaycanın və digər türk ölkə və topluluqlarının diplom və fəxri fərmanlarına layiq görülüb. DGTYB Qırğız REspublikasının Milli Yazıçılar Birliyi, Özbəkistan Respublikasının "Gənc Yaradıcılar Birliyi" və s. qurumlarla birgə əmaəkdaşlığa dair Memorandumlar imzalayıb.
Pərili köşk
Pərili köşk (əslən Yusif Ziya Paşa köşkü olaraq tanınır və hal hazırda Borusan Holdinq və Borusan Contemporary incəsənət muzeyinin mərkəzi binasıdır) ― Türkiyənin İstanbul ilində, Sarıyer ilçəsinin Rumelihisarı məhəlləsində yerləşən tarixi abidə.
1911-ci ildə qırmızı kərpicdən tikilmiş vitray pəncərələri olan bu qəsrə bənzər malikanə Bosfor boğazının üzərindəki Fateh Sultan Mehmet körpüsünün yaxınlığında yerləşir. Bina 9 mərtəbəlidir və ümumi sahəsi təxminən 5 000 kvadrat metrdir.
Konakın məşhur ləqəbi olan Pərili köşk (türk dilində "ruhların olduğu köşk" mənasını verir) inşasının uzun müddət qismən yarımçıq qalması (ikinci və üçüncü mərtəbələri on illərdir boş qalmışdır) nəticəsində yaranmışdır. Binanın xarici görünüşü memar Hakan Kıran tərəfindən 1995–2000-ci illər arasında orijinal dizaynına uyğun olaraq diqqətlə bərpa edilmiş və tamamlanmışdır. O, həmçinin köşkün içini də yeniləmişdir.
Pərili köşk eyni zamanda türk yazıçı Ömər Seyfəddinin hekayəsinin adıdır.
Tarix
Köşk Osmanlının ABŞ-dakı səfiri, Osmanlı hökumətinin üzvü Yusif Ziya paşa tərəfindən ailəsi üçün tikilmişdir.
Binanın inşası 1910-cu illərin əvvəllərində başlamış, lakin Osmanlı imperiyası Birinci Dünya müharibəsinə girdikdə sənətkarların silahlı qüvvələrə qoşulması ilə dayanmışdır. Yusuf Ziya paşanın ikinci həyat yoldaşı olan Nəbiyə xanım və onun birinci ərindən olan üç qızı 1926-cı ilə qədər malikanədə yaşamışdır. Yusuf Ziya paşanın ölümündən sonra ailə 1990-cı illərin əvvəllərinə qədər malikanəyə sahib çıxmağa davam etmişdir.
Təmir
Malikanə 1993-cü ildə xeyriyyəçi iş adamı Basri Ərdoğan tərəfindən satın alındı və 1995-ci ildə binanın təmirinə başlanıldı. Memar Hakan Kıran tərəfindən həyata keçirilən təmir işləri təxminən beş il davam etdi və 2000-ci ildə tamamlandı. Malikanə ümumi görünüşü və fasadının orijinal dizaynına sadiq qalınaraq Birləşmiş Krallıqdan gətirilən kərpic də daxil olmaqla dəqiq materiallarla, diqqətlə bərpa edilmişdir.
Pərili köşkün satış dəyəri 2003-cü ildə Century 21 Real Estate tərəfindən 40 milyon ABŞ dolları olaraq qiymətləndirilmişdir.
Ofis binası və incəsənət muzeyi
Binanın daxili hissəi ofis kimi istifadə olunması üçün modernləşdirilmişdir. 2002-ci ilin may ayında Türk sənaye cəmiyyəti olan Borusan Holdinq köşkü qərargah olaraq istifadə etmək məqsədi ilə 25 illik kirayəyə götürdü. Heyət 16 fevral 2007-ci ildə binaya köçdü və 27 iyun 2007-ci ildə rəsmi açılış mərasimi keçirildi.
Varaha
Varaha — Vişnunun donuz şəklində üçüncü avatarıdır. Rəvayətə görə, Yeri götürüb kosmik okeanın dibinə aparan Rakşasa (cin) Hiranyakşaya qalib gəlmək üçün ortaya çıxdı. İlahi Varaha ilə sonda qalib gələn Hiranyakşa arasındakı müharibənin min il davam etdiyi güman edilir. Onu uzun dişləri arasında aparan Varaha Yeri okeandan çıxarır və onu kainatdakı yerinə qaytarır. Bu avatarda olarkən Vişnu Prithvi (Bhudevi) ilə evləndi. Rəsmlərində Varaha ya sırf heyvan kimi, ya da insan bədənində donuz başı ilə təsvir edilmişdir. Onun insan bədəni formasında dörd qolu var, bir əlində təkər, digərində dişli, digər iki əlində gürz, qılınc, lotus tutur və ya xeyir-dua (mudra) jesti edir. Dünya donuzun uzun dişləri arasında dayanır. Bu avatar Yerin daşqından xilas olmasını və yeni kosmik dövrün başlanğıcını təmsil edir.
Etimologiyası
thumb|left|LACMA-da yerləşən Mathura sənəti yoldaşı Bhumi ilə 3-cü əsrə aid qumdaşı Varaha heykəli. Sanskrit dilindən tərcümədə Varaha (Skt. वराह, IAST: Varāha) hərfi mənada "vəhşi donuz" deməkdir. Bu, "qaban" kimi tərcümə olunan proto-hind-iran "uarāĵʰá" sözündən gəlir. Bu terminin Avestada varaza, kürdcədə beraz və yeni farscada gorāz (گراز) ilə yaxından əlaqəli olduğu güman edilir. Varahanın əkinçilikdə əsas rol oynayan yağışla əlaqələndirilməsi ona gətirib çıxarmışdır ki, sonralar o, "yaxşılıq gətirən" mənasını verən "Vara-aharta" adlanır.
GameTrailers
"GameTrailers" (qısaca "GT") — ABŞ videooyun veb saytı. Saytda videooyunların videoları və treyleri, sinematik videolar, önizləmələr, resenziyalar, istehsalçılarla müsahibələr, geympley videoları və s. yer alır. Sayt istifadəçilərinə qeydiyyat tələb olunmayan bütün video məzmunlara tam pulsuz giriş təmin edilir. Eyni zamanda, video materialları əksər hallarda həm onlayn izləmək, həm də istifadəçinin öz kompüterində endirmək funksiyası mövcuddur.
İstifadəçilər "GameTrailers" veb saytına video yükləyə, bloqlar yarada və forumlarda iştirak edə bilərlər. Onlar həmçinin, videooyunlara və ya digər maraqlara əsaslanan icmalar yarada bilərlər. Bu icmalar özəl qapalı forumlara çıxışı var. "GameTrailers" veb saytının öz valyutası var. Əvvəllər bu valyuta "GTD" adlanırdı, lakin sonradan "GTP" olaraq dəyişdirilmişdir.
Tarixi
"GameTrailers" saytı 2003-cü ildə Ceff Qrots və Brandon Cons tərəfindən təsis edilmişdir. Con Slaşer və onun "Hornet Animation" şirkəti saytın işə salınmasına sərmayə qoymuş, beləliklə Slaşer "GameTrailers"in baş direktoru olmuşdur. Sayt 2005-ci ilin noyabrında "MTV Networks" tərəfindən açıqlanmayan bir məbləğə satın alınmışdır.
Dmitri Uznadze
Dmitri Uznadze — gürcü psixoloq və psixologiya üzrə elmlər doktoru, Tbilisi Dövlət Universitetinin (TDU) və Gürcüstan Elmlər Akademiyası nın (GEA) həmtəsisçisi.
GameTrailers
Tarixi
21 avqust 2007-ci ildə "MTV Networks" əyləncə bölməsini yenidən strukturlaşdırmış, "Ifilm.com" və "SpikeTV.com"u "Spike.com"da birləşdirmişdir. Bundan başqa, yeni qurum "GameTrailers" və "Xfire" ilə birlikdə "Spike Digital Entertainment"də qruplaşdırılmışdır.
Dmitri Uznadze
Həyatı
Dmitri Uznadze 1886-cı ildə Gürcüstanın qərbindəki Kutaisi vilayəti nin Sakara adlı kəndində, kəndli ailəsində anadan olmuşdur. 1896-cı ildə Kutaisi Liseyinə daxil olmuşdur. 1905-ci il inqilabına qatıldığı üçün liseydən qovuldu. Təhsilini davam etdirmək üçün əvvəlcə İsveçrəyə, daha sonra isə Almaniyaya getdi. 1909-cu ildə Leypsiq Universitetinin fəlsəfə fakültəsini bitirmişdir. 1910-cu ildə "Vladimir Solovev: Epistemologiya" adlı əsəri ilə Almaniya nın Vittenberq Universitetində doktorluq dərəcəsi almışdır. 1909-cu ildə ölkəsinə qayıtdıqdan sonra Kutaisi də tarix müəllimliyi etmişdir.
NGC 5225
NGC 5225, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. S tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
GameTrailers
Tarixi
Cef Keyli tərəfindən idarə olunan "GameOne" 25 yanvar 2008-ci ildə "Gametrailers TV" ilə əvəz olunmuşdur.
Dmitri Uznadze
Həyatı
1912-ci ildə Dmitri Uznadzenin "Təcrübə Pedaqogikasına Giriş" adlı kitabı nəşr olunmuşdur. Beləliklə, Gürcüstanda iki yeni fənnin əsası qoyuldu. Bu fənnlərə təşəbbüs pedaqoqikası və uşaq psixologiyası fənnləri daxildir. Dmitri Uznadze 1910-cu ildə Rusiya nın ilk praktiki-pedaqoji qurultayında Gürcüstan ı təmsil etmişdir. O, qurultay zamanı qabaqcıl pedaqoji fikirləri məktəb praktikasına gətirməyə çalışmışdır. 1915–1917-ci illərdə Sinatle qızlar məktəbinin direktoru kimi fəaliyyət göstərmişdir.
GameTrailers
Tarixi
9 fevral 2016-cı ildə "GameTrailers" öz "Twitter" hesabında saytın bağlandığını bildirmişdir.
Dmitri Uznadze
Həyatı
9 oktyabr 1950-ci ildə Tbilisi də vəfat edən Dimitri Uznadze, Tbilisi Dövlət Universitetinin bağçasında dəfn edildi. 1951-ci ildən bəri Tbilisi Dövlət Universitetində onun adını daşıyan təhsil təqaüd ü təsis edilib. Dimitri Uznadzenin yaşadığı ev, şəxsi əşyalarını ilə birlikdə muzey kimi fəaliyyət göstərir.
Psixologiyanın inkişafında xüsusi rol oynayan monoqrafiyalar ı : "Eksperimental Psixologiyanın Əsasları" (1925), "Ümumi Psixologiya" (1940), "Uşaq Psixologiyası" (1947), "Ruh psixologiyasının eksperimental əsasları" (1949), "Eksperimental Pedaqogikaya giriş" (1912). Həmçinin 1917-ci ildə nəşr edilmiş gürcü dili ndəki ilk dərs kitabları : "Qədim Şərq və ibtidai mədəniyyət", "Qədim Yunanıstan", "Yeni tarix", "Roma Tarixi".
Qurək
Həyatı
Qurək 710-cu ildə Səmərqəndin ixşidi Tərxunun müsəlmanlarameylli olduğuna görə şəhər əhalisi tərəfindən devrilməsindən taxta çıxır. Əməvi valisi Quteybə bin Müslüm Səmərqəndə yürüş edir, ancaq axırda Qurəki Səmərqənd hakimi kimi tanıyır. Qurək müsəlmanlar və türgiş türkləri ilə müxtəlif ittifaqlar quraraq hakimiyyətdə qalmağa nail olmuşdur. O, 731-ci ildə baş vermiş Keçid döyüşündən bir müddət sonra Səmərqənd şəhərindəki nəzarətini gücləndirir və 737 və ya 738-ci ildə vəfat edənə qədər yarımmüstəqil şəkildə hakimiyyətdə olur.
Şraddha Kapur
Şraddha Kapur Hindistan kino və televiziya aktrisasıdır.
Bioqrafiyası
Kapur Boston Universitetində teatr tələbəsi olmuşdur. Onun aktyorluq karyerası buradakı ilk ilindən başlamışdır. O, 2010-cu ildə "Teen Patti" adlı ilk filmində çəkilmişdir. Onun qardaşı Siddhant Kapoor da aktyordur.
Rəşid Rəhməti Arat
Rəşid Rəhməti Arat — Türk dilçi alim, professor. Əslən Kazan türklərindən olan Rəşid Arat, Türkiyə də müqayisəli Türk dili tədqiqatlarının banisi hesab edilir.
Həyatı
15 may 1900-cü ildə bugünkü Tatarıstanın paytaxtı Kazan yaxınlığındakı Köhnə Üzüm şəhərində İsmətulla bəy və Mahbeder xanımın ailəsində anadan olmuşdur. Uşaqlığı və gəncliyi Köhnə Üzüm və Kazanda keçən Arat, ilk təhsilini doğulduğu kənddə tamamlamışdır. Daha sonra dayısı tərəfindən indiki Qazaxıstanın Petropavlovsk şəhərinə aparılır və burada müasir üsulla tədris aparan Türk-Tatar məktəbində təhsilini davam etdirir. Rus dilini də məhz bu təhsil ocağında öyrənmişdir. Vətəndaş müharibəsindən sonra orduya çağrıldı və yaralı olaraq Mançuriyanın Harbin şəhərinə getdi. Harbindəki Türk-Tatar icması arasında yaşamağa və işləməyə başladı.
Berlin Universiteti və Prussiya Elmlər Akademiyasında müəllim olaraq çalışarkən, 1933-cü ildə Türkiyəyə İstanbul Universitetinə dəvət edildi və burada Köhnə Türk Dili Bölməsinin professoru oldu. 26 aprel 1958-ci ildə ordinarius professoru adını aldı. İstanbul Universiteti Ədəbiyyat Fakültəsindəki vəzifəsini 29 Noyabr 1964-cü ilə (ölümünə qədər) qədər davam etdirdi.
Fəaliyyəti
Şagirdi Məhərrəm Ergin, müəllimi üçün "ölümü təkcə ölkəmiz üçün deyil, həm də dünya türkoloji elmi üçün böyük bir itkidir." demiçdir.
Qlükoneogenez
Qlükoneogenez - qlükozanın qeyri-karbohidrat maddələrdən sintezidir. Bu metabolik yolun çox böyük əhəmiyyəti vardır, çünki bəzi toxumalar və xüsusən beyin, qlükozadan ilkin bir yanacaq kimi yüksək dərəcədə asılıdır. Orqanizmin qlükozaya olan ümumi tələbatının çox hissəsi beynin payına düşür.
Əgər qlikoliz- karbohidratların katabolizminin mərkəzi yoludursa, qlükoneogenez – anabolik prosesdir. Insanda, heyvanlarda, bir çox bakteriyalarda monosaxaridlərin və polisaxaridlərin biosintezinin ən mühüm prosesidir. Fotosintez edən orqanizmlərdə o, adətən, ikinci dərəcəli rol oynayır.
Qlükozanın əsas qeyri-karbohidrat sələfləri- laktat, aminturşular və qliseroldur.
Qlikolizin sürəti trikarbon turşuları tsiklində və tənəffüs zəncirindəki çevrilmələrin sürətindən yüksək olduqda işlək skelet əzələsində laktat əmələ gəlir. Aminturşular qida ilə daxil olan zülallardan, aclıq zamanı isə skelet əzələlərinin zülalların parçalanması nəticəsində yaranır.
Triasilqliserolların hidrolizi nəticəsində yağ hüceyrələrundə qliserol və yağ turşuları əmələ gəlir. Qlükoneogenez yolu boyu pirunvatın qlükozaya çevrilməsi baş verir. Qlükoneogenezin baş verdiyi əsas yer qaraciyərdir. Nisbətən kiçik miqyasda bu proses böyrəklərdə baş verir. Qlükoneogenez çox cüzi miqdarda beyində, skelet və ürək əzələlərində baş verir.
Qlikoliz zamanı qlükoza piruvata çevrilir, qlükoneogenez zamanı isə puruvat qlükozaya çevrilir. Lakin, qlükoneogenez heç də qlikolizin dəqiq əksi deyil. O, başqa yolla getməlidir, çünki qlikolizin termodinamik tarazlığı piruvatın əmələ gəlməsi istiqamətində yönəlib.
Henri Fernbax
thumb|Mərkəzi sinaqoq Henri Fernbax ― Nyu-York şəhərinin memarı. Almaniyanın Breslau şəhərində doğulan Henri 1848 və ya 1855-ci ildə ABŞ-yə immiqrasiya etmişdir.
Mioqlobin
Mioqlobin — Mioqlobin (simvol Mb və ya MB) ümumiyyətlə onurğalıların ürək və skelet əzələ toxumasında və demək olar ki, bütün məməlilərdə olan dəmir və oksigen bağlayan zülaldır. Mioqlobin hemoglobinlə uzaqdan əlaqəlidir. Hemoqlobinlə müqayisədə, miyoqlobinin oksigenə daha yüksək yaxınlığı var və hemoglobin kimi oksigenlə əməkdaşlıq etmir. İnsanlarda miyoqlobin yalnız əzələ zədələndikdən sonra qanda tapılır. Əzələ hüceyrələrində miyoqlobinin yüksək konsentrasiyası orqanizmlərə nəfəslərini daha uzun müddət saxlamağa imkan verir. Balinalar və suitilər kimi dalğıc məməlilərinin miyoqlobində xüsusilə yüksək olan əzələləri var.[13] Mioqlobin I, II A və II B tip əzələlərdə olur; bir çox mətnlərdə miyoqlobinin hamar əzələlərdə olmadığına inansa da, bunun səhv olduğu sübut edilmişdir: miyoqlobin hamar əzələ hüceyrələrində də mövcuddur.
Henri Fernbax
Həyatı
Fernbax Prussiya yəhudisi olmuşdur və Berlin şəhərində yerləşən Memarlıq Akademiyasında təhsil almışdır. Əsasən Neomavritan memarlıq üslubunda olan sinaqoq dizaynları və çuqun fasadları ilə tanınır. 1867-1883-cü illər arasında Fernbax müasir Soho rayonunda yerləşən iyirmidən çox binanın dizaynını hazırlamışdır.
Mioqlobin
Mioqlobin üçölçülü quruluşu rentgen kristalloqrafiyasından istifadə edilərək kəşf edilən ilk zülal idi. Bu nailiyyət 1958-ci ildə Con Kendrü və onun həmkarları tərəfindən bildirilmişdir. Bu kəşfə görə Kendrew 1962-ci ildə Kimya üzrə Nobel Mükafatını Maks Perutzla bölüşdü. Biologiyada ən çox öyrənilən zülallardan biri olmasına baxmayaraq, onun fizioloji funksiyası hələ qəti şəkildə müəyyən edilməmişdir: mioqlobinin olmaması üçün genetik olaraq dəyişdirilmiş siçanlar canlı və məhsuldar ola bilər, lakin itkini aradan qaldırmaq üçün bir çox hüceyrə və fizioloji uyğunlaşma nümayiş etdirir. Mioqlobinin tükənmiş siçanlarda bu dəyişikliklərin müşahidəsi göstərir ki, miyoqlobinin funksiyası əzələlərə oksigen nəqlinin artması və saxlanması ilə bağlıdır; Bundan əlavə, reaktiv oksigen növlərinin udulması kimi xidmət edir.
Henri Fernbax
Həyatı
O, Birləşmiş Amerika Memarlar Birliyinin xəzinədarı olaraq çalışmışdır.
Mioqlobin
Mioqlobin oksihemoqlobin (HbO2), karboksihemoqlobin (HbCO) və methemoqlobin (met-Hb) formalarını alan hemoglobinə bənzər, oksimyoqlobin (MbO2), karboksimioqlobin (MbCO) və metmioqlobin (met-Mb) formalarını ala bilər.
"Peşə təmayüllü siniflərin təşkili" layihəsi
“Peşə təmayüllü siniflərin təşkili” layihəsi ― 2019-cu ildə Təhsil Nazirliyinin dəstəyilə fəaliyyətə başlamış layihə. Hazırda “Peşə Təhsili üzrə Dövlət Agentliyi”-nin nəzdində fəaliyyət göstərir.
Məqsəd
X-XI sinif şagirdləri üçün nəzərdə tutulan peşə təmayüllü siniflərin yaradılmasında məqsəd ümumi orta təhsil bazasında təhsilalanların müxtəlif peşələr üzrə ilkin bilik və bacarıqlara yiyələnməsi, peşə ixtisasları barədə məlumatlandırılmaqla əmək bazarına, eləcə də peşə təhsilinə hazırlanmasıdır. Təhsilalanlara ilkin sahibkarlıq bacarıqlarının aşılanması, əmək bazarının peşəyönümü hazırlıqlı və əmək qabiliyyətli şəxslərlə təmin edilməsi də layihənin əsas məqsədlərindən biridir.
İstiqamətlər
Layihə siniflərinin təşkil edildiyi bütün məktəblərdə “STEAM” modulunun və karyera məsləhəti xidməti tətbiq edilir, bütün 11-ci sinifdə təhsil alan şagirdlər üçün isə “Sürücülük” modulu tədris edilir.
Almaniya Federativ Respublikası (1949–1990)
Almaniya Federativ Respublikası digər adı ilə Qərbi Almaniya — XV əsrdən etibarən Almaniya olaraq adlandırılan dövlətin, İkinci dünya müharibəsindən sonra siyasi və çoğrafi olaraq parçalanması nəticəsində yaranmış iki dövlətdən biri.
Tarixi
1949–1990-cı illər aralığında mövcud olmuş Qərbi Almaniya 1990-cı ildə Almaniya Demokratik Respublikası ilə birləşmişdir. Qərbi Almaniyanın paytaxtı Bonn şəhəri idi. 1989-cu ildə Berlin divarının dağıdılmasının ardından Qərbi Almaniya ilə Almaniya Demokratik Respublikası birləşmiş və nəticədə mövcud Almaniya yaradılmışdır. Soyuq müharibənin başlanğıcında Avropa Qərb və Şərq blokları arasında bölündü. Almaniya iki ölkəyə bölündü. Əvvəlcə Qərbi Almaniya özünü 1871-1945-ci illərdəki Alman Reyxinin demokratik şəkildə yenidən təşkil edilmiş yeganə davamı kimi təqdim edərək, bütün Almaniya üçün müstəsna mandat iddia etdi. Qərbi Almaniyanın üç cənub-qərb əyaləti 1952-ci ildə Baden-Vürtemberqi meydana gətirmək üçün birləşdi və Saar əyaləti 1957-ci ildə Fransa tərəfindən Müttəfiqlər tərəfindən işğal edilmiş Almaniyadan Saar Protektoratı olaraq ayrıldıqdan sonra Qərbi Almaniyaya bir dövlət olaraq qoşuldu (ayrılıq tam qanuni deyildi). Sovet İttifaqının buna qarşı çıxdığı kimi). Nəticədə on ştatdan əlavə, Qərbi Berlin qeyri-rəsmi de-fakto on birinci ştat hesab olunurdu. De-yure Qərbi Almaniyanın bir hissəsi olmasa da, Berlin Müttəfiq Nəzarət Şurasının (ACC) nəzarəti altında olduğundan, Qərbi Berlin siyasi cəhətdən Qərbi Almaniya ilə birləşdi və onun federal qurumlarında birbaşa və ya dolayısı ilə təmsil olunurdu. Bu gün Almaniyanın tutduğu nüfuzlu mövqeyinin əsası 1950-ci illərin (Wirtschaftswunder) iqtisadi möcüzəsi zamanı, Qərbi Almaniyanın İkinci Dünya Müharibəsinin gətirdiyi böyük dağıntıdan dünyanın ikinci ən böyük iqtisadiyyatına çevrildiyi zaman qoyuldu. 1963-cü ilə qədər vəzifəsində qalan ilk kansler Konrad Adenauer neytrallıqdan çox NATO ilə tam uyğunlaşma üçün çalışdı və hərbi alyansa üzvlüyünü təmin etdi. Adenauer həm də indiki Avropa Birliyinə çevrilən müqavilələrin tərəfdarı idi. 1975-ci ildə G6 qurulanda Qərbi Almaniyanın üzv olub-olmayacağı ilə bağlı ciddi müzakirələr aparılmırdı. Berlin Divarının açılışı ilə simvollaşdırılan Şərq Blokunun tədricən dağılmasından sonra hər iki dövlət Almaniyanın birləşməsinə nail olmaq üçün hərəkətə keçdi. Şərqi Almaniya 1990-cı ildə Almaniya Federativ Respublikasının ləğvi və ona qoşulması üçün səs verdi. Müharibədən sonrakı beş əyalət (Länder) yenidən birləşmiş Berlin ilə birlikdə yenidən quruldu və bu, xüsusi statusunu sona çatdırdı və əlavə Torpaq (Landtaq) yaratdı. Onlar 3 oktyabr 1990-cı ildə rəsmi olaraq federal respublikaya qoşuldular, ştatların ümumi sayını ondan on altıya çatdırdılar və Almaniyanın bölünməsinə son qoydular. Yenidən birləşən Almaniya, əvvəllər qeyri-rəsmi olaraq Qərbi Almaniya adlanan dövlətin birbaşa davamıdır və yeni dövlət deyil, çünki proses mahiyyətcə könüllü qoşulma aktı idi: Almaniya Federativ Respublikası Almaniya Demokratik Respublikasının əlavə altı əyalətini əhatə edəcək şəkildə genişləndirildi. Genişlənmiş Federativ Respublikası Qərbi Almaniyanın siyasi mədəniyyətini saxladı və beynəlxalq təşkilatlardakı mövcud üzvlüyünü, habelə Qərbin xarici siyasətinə uyğunluğunu və Birləşmiş Millətlər Təşkilatı, NATO, OECD və Avropa İqtisadi Birliyi kimi Qərb ittifaqlarına mənsubluğunu davam etdirdi.
Vladimir Qabulov
Vladimir Borisoviç Qabulov (, Гæбулты Борисы фырт Владимир; ) — qapıçı mövqeyində çıxış edən Rusiya futbolçusu.
Rusiyanın əməkdar idman ustası (2008). 2004/2005 UEFA Kuboku qalibi, iki dəfə Rusiya çempionu, 2006 Rusiya Kubokunun qalibi, 2008 Avropa Futbol Çempionatının bürünc mükafatçısı, 2017/18 Belçika çempionu. Rusiya millisində 10 oyun keçirib.
13 noyabr 2018-ci ildən 10 iyul 2019-cu ilə qədər Şimali Osetiyanın Bədən Tərbiyəsi və İdman Naziri,  2019-cu ilin iyul ayından dekabr ayınadək "Alaniya" (Vladiqafqaz) futbol klubunun prezidenti vəzifəsini tuturdu. Hazırda Şimali Osetiya-Alaniya Respublikasının başçısının respublikada futbolun inkişafı üzrə məsləhətçisidir, həmçinin 2020-ci ilin fevral ayından 2021-ci ilin iyul ayınadək Moskva vilayətinin "Olimp" futbol klubunun idarə heyətinin sədri idi, "Olimp" və "Doloqprudnı" klublarının birləşməsindən sonra iş yerinin adı "Olimp-Dolqoprudnı" olaraq dəyişdi.
İlkin illəri
Vladimir Qabulov 19 oktyabr 1983-cü ildə Osetiyanın Mozdok şəhərində anadan olub. Uşaqlıqda tez-tez atası ilə birlikdə futbol yarışlarına gedirdi, bu idman növü ilə bağlı heç bir televiziya proqramını qaçırmırdı. Qabulov qapıda oynamaq qərarını hələ uşaq ikən verdi. Bir dəfə kiçik qardaşı ilə birlikdə həyətdə cərimə zərbələri endirirdilər, Georgi qapıya vururdu, Vladimir topları tutdu. Vladimir Qabulovun sözlərinə görə, çərçivəni qorumaq fikri həm də onunla bağlı idi ki, meydança üzrə qaçmaq istəmirdi.
Erkən məktəb yaşlarında futbolla məşğul olaraq, yerli № 1 uşaq və gənclər idman məktəbinə getməyə başladı. Oyunçunun ilk məşqçisi Sergey Qriqoryeviç Canayev oldu. 16 yaşında Rusiya Çempionatının İkinci Divizionunda çıxış edən "Mozdok" futbol klubundan dəvət aldı. "Mozdok"un forması ilə Qabulov 33 matçda iştirak edərək iki mövsüm oynadı.
2001-ci ildə o vaxtdı "Dinamo Moskva" klubunu çalışdıran Valeri Qazzayev Qabulovu komandasına dəvət etdi. 17 yaşlı qapıçının yeni klubda debütu 11 mart 2001-ci ildə ev meydanında keçirilən Samara şəhərinin "Krılya Sovetov" klubuna qarşı oldu, oyun "Dinamo"nun 0:1 hesablı məğlubiyyəti ilə bitdi. Ümumilikdə, Qabulov həmin mövsüm Moskva klubunda 11 görüş keçirdi, 2-sində qapısını toxunulmaz saxladı və 14 qol buraxdı.
Tezliklə Valeri Qazzayev "Dinamo"nun baş məşqçisi postunu tərk etdi, eynisini onun ardınca Qabulov da etdi və "Alaniya" klubu ilə müqavilə imzalayaraq, komandanın əsas qapıçısı oldu. Onun qərarına doğma respublikasından olan bir klubda oynamaq kimi uşaqlıq arzusu da təsir etmişdir. 31 avqust 2003-cü ildə Rusiya çempionatının 23-cü turu çərçivəsində keçirilən "Çernomorets" qarşı oyunda Qabulov Novorossiysk klubunun iki futbolçusuna zərbə vurdu. Bu səbəbdən nəzarət intizam komitəsinin bürosu onu on oyunluq diskvalifikasiya etmək qərarına gəldi.
Ümumilikdə, 2001-2003-cü illərdə Qabulov Rusiya çempionatında 43 matçda iştirak etdi, onlardan 8-də qapısını toxunulmaz saxladı və 63 qol buraxdı.
Səssiz zona
Səssiz zona – Meksikanın Duranqo ştatının Mapimi bölgəsində yerləşən səhra ərazisi. Mapimi biosfer qoruğunun ərazisindədir. Ərazi radio siqnallarının qəbul edilə bilməməsi və istənilən rabitə vasitəsinin işləməməsi ilə bağlı olan şəhər əfsanələri ilə məşhurdur. Bermud üçbucağı ilə müqayisə olunur.
Tarix və əfsanələr
Ərazi qədim dövrdə Tetis okeanının dibini təşkil edirdi. Ona görə də ərazidə bir çox qədim dəniz canlısının qalıqları və duz ehtiyatları var. Bu duz ehtiyatları müasir dövrdə də istifadə olunur.
1970-ci ilin iyulunda ABŞ-nin Yuta ştatındakı Qrin-River kompleksindən Nyu-Meksiko ştatına göndərilmiş Athena RTV sınaq raketi idarəetməni itirmiş və bu əraziyə düşmüşdür. Raketin içində radiokativ element kobalt-57-nin olduğu iki kiçik konteyner var idi. NASA raket mühəndisi Vernher fon Braun hadisəni öyrənmək üçün əraziyə göndərilmişdi.
ABŞ Hava Qüvvələrinin əməliyyatı nəticəsində ərazi ilə bağlı bir çox mif və şəhər əfsanəsi ortaya çıxmışdır. Yerli sakinlərdən birinin bu qəza qalıqlarını mühafizə etmək üçün işə götürülməsi bu şayiələrin yayılmasına kömək etmişdi. Ərazi ilə bağlı əfsanələrə radio siqnallarına mane olan qəribə maqnit anomaliyaları, flora və faunanın mutasiyası, UNO ziyarətləri daxildir. Ərazi Bermud üçbucağı ilə müqayisə olunur və bu əfsanələr əraziyə turist cəlb etmək üçün istifadə olunur.
Orxan Mirzəyev (əsgər)
Orxan Əli oğlu Mirzəyev (d. 12 iyul 2001; Aşağı Cürəli, Biləsuvar rayonu — ö. 2 noyabr 2020) — Azərbaycan Silahlı Qüvvələrinin əsgəri, Vətən müharibəsinin şəhidi.
Həyatı
Orxan Mirzəyev 12 iyul 2001-ci ildə Biləsuvar rayonunun Aşağı Cürəli kəndində anadan olmuşdur. Aşağı Cürəli kənd tam orta məktəbində orta təhsilini almışdır.
Hərbi xidməti
Orxan Mirzəyev Azərbaycan Respublikasının ərazi bütövlüyü uğrunda 27 sentyabr 2020-ci il tarixdən başlayan Vətən müharibəsində iştirak etmiş, Laçın rayonu istiqamətində gedən döyüşlərdə şücaət göstərmiş və düşmən hücumunun qarşısını alarkən qəhrəmancasına həlak olmuşdur.
Şəhid Orxan Mirzəyev 2 noyabr 2020-ci il tarixində Biləsuvar rayonu Aşağı Cürəli kənd məzarıstanlığında dəfn olunmuşdur.
NGC 6196
NGC 6196, Yeni Baş Kataloqda qeydə alınmış qalaktikadır. Göy üzündə Herkules bürcü istiqamətində yerləşir. E-S0 tipli. tərəfindən ildə 121.92 sm (48 inç) ölçülü  vasitəsilə kəşf edilmişdir.
Səfər Qurbanov
Səfər Qurban oğlu Qurbanov — Azərbaycan Silahlı Qüvvələrinin polkovnik-leytenantı. Vətən Müharibəsinin iştirakçısı, Vətən Müharibəsi Qəhrəmanı.
Haqqında
Səfər Qurban oğlu Qurbanov Salyan rayonunda anadan olub. Azərbaycan Hava Hücumundan Müdafiə Qoşunlarının mayoru kimi 27 sentyabr 2020-ci ildə başlayan Vətən müharibəsində iştirak edən o, müharibə ərzində göstərdiyi şücaətə görə polkovnik-leytenant rütbəsinə qədər yüksəldilmiş və müxtəlif orden və medallarla təltif edilmişdir.
Ordu generalı (Rusiya)
Ordu generalı — Rusiya Federasiyası Silahlı Qüvvələrində general-polkovnik rütbəsindən daha yüksək və Rusiya Federasiyasının Marşalı rütbəsindən aşağı olan hərbi rütbə. Bu, ordu generalının ümumi rütbəsindən əlavə xidməti (qüvvələr) və xüsusi təyinatlı qüvvələrin (1993-cü ildə siyahıdan çıxarıldı) marşallarının sıraları mövcud olduğu SSRİ Silahlı Qüvvələrindən fərqli olaraq, bütün qoşunların (qüvvələrin) və xüsusi təyinatlı qüvvələrin hərbçilərinə təyin edilə bilər.
Ehtiyatda olan və ya istefada olan bir ordu generalı hərbi rütbəsinə müvafiq olaraq "ehtiyat" və ya "istefada olan" sözləri əlavə edilir.
Hərbi Dəniz Qüvvələrində Böyük Admiral hərbi rütbəsinə uyğundur; sinfi rütbələri "Rusiya Federasiyasının 1-ci dərəcəli Həqiqi Dövlət Müşaviri" (dövlət qulluğunda), "Rusiya Federasiyasının Həqiqi Dövlət Müşaviri" (Ədliyyə orqanı) və "Həqiqi Dövlət Ədliyyə Müşaviri" (prokurorluqda); xüsusi rütbə "Rusiya Federasiyasının Polis Generalı", "Rusiya Federasiyasının Ədliyyə Generalı", "Rusiya Federasiyası Daxili Xidmət Generalı" və "Rusiya Federasiyası Gömrük Xidmətinin Həqiqi Dövlət Müşaviri".
Qarabağda erməni vandalizmi (2020)
Qarabağda erməni vandalizmi 2020 — Dağlıq Qarabağ atəşkəs bəyanatının nəticəsi olaraq ermənilərin tərk etməli olduqları ərazilərdə törətdikləri yanğın, dağıntı, söküntü və talama aktları.
Kəlbəcər
İlkin olaraq Kəlbəcərdə qanunsuz məskunlaşan ermənilər rayon ərazisini tərk etməli olur. Bu köç zamanı ermənilər yaşadıqları evləri yandıraraq Azərbaycan torpaqlarından çıxırlar. Bununla belə kifayətlənməyərək, mülki infrasturkturu və obyekləri də yararsız vəziyyətə salır, həmçinin Azərbaycana məxsus meşələri qırır və yandıraraq ekoloji terror törədirlər.